Diari Oficial de la Generalitat Valenciana


Sumari del DOGV 7618, del 18-09-2015 (2015/7565)

RESOLUCIÓ de 2 de setembre de 2015, de la Direcció General d'Assistència Sanitària, per la qual concedeix autorització sanitària a Biomet Spain Orthopaedics per a banc de teixits per a l'emmagatzematge i distribució de teixit liofilitzat i/o desmineralitzat BONUS DBM.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7618

Data del DOGV
:   18-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7565


Data del document
:   02-09-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 2 de setembre de 2015, de la Direcció General d'Assistència Sanitària, per la qual concedeix autorització sanitària a Biomet Spain Orthopaedics per a banc de teixits per a l'emmagatzematge i distribució de teixit liofilitzat i/o desmineralitzat BONUS DBM. [2015/7565]  
Javier de Gracia Castillo de Olivares, representant de Biomet Spain Orthopaedics, va presentar una sol·licitud d'autorització per a banc de teixits i cèl·lules.  
Biomet Spain Orthopaedics, SL, va obtindre autorització sanitària d'instal·lació per al centre denominat Biomet Spain Orthopaedics, carrer Velluters, 19-21, 46937, Paterna (València), per la Resolució de la Direcció General d'Ordenació, Avaluació, Investigació, Qualitat i Atenció al Pacient, de 9 de juliol de 2014, destinada a l'activitat de banc de teixit amb l'oferta assistencial següent: banc de teixits per a l'emmagatzematge i distribució de teixit liofilitzat i/o desmineralitzat BONUSTM DBM.  
L'expedient es va sotmetre a informació pública per mitjà de publicació en el DOCV núm. 7369, de 26 de setembre de 2014.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement l'autorització sol·licitada.  
La inspecció de Serveis Sanitaris de la Conselleria de Sanitat va fer una visita d'inspecció al centre i va emetre un informe favorable al respecte, d'acord amb l'article 5, punt 8, de l'Ordre de 18 d'abril de 2005.  
  
El 6 de maig de 2015 la Direcció General d'Ordenació, Avaluació, Investigació, Qualitat i Atenció al Pacient, va concedir autorització sanitària de funcionament a Biomet Spain Orthopaedics, SL, per al centre Biomet Spain Orthopaedics, carrer Velluters, 19-21, 46034, Paterna (València), d'acord amb l'expedient instruït a l'efecte, per a l'activitat de banc de teixits per a l'emmagatzematge i distribució de teixit liofilitzat i/o desmineralitzat BONUSTM DBM, sense fer constar el període de caducitat.  
  
  
Fonaments jurídics  
La Direcció General d'Assistència Sanitària assumeix les funcions en matèria d'acreditació, autorització i registre de centres, serveis i establiments sanitaris, en virtut de l'article 27 del Decret 103/2015, de 7 de juliol, del Consell, en què s'estableix l'estructura orgànica bàsica de la Presidència i de les conselleries de la Generalitat.  
  
Es compleix el Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, es creen i s'organitzen els registres d'ordenació sanitària de la Conselleria de Sanitat, i l'Ordre de 18 d'abril de 2005, de la Conselleria de Sanitat, que regula els procediments d'autorització sanitària de centres i serveis sanitaris en l'àmbit territorial de la Comunitat Valenciana.  
  
Es compleix el Reial Decret Llei 9/2014, de 4 de juliol, en què s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per a usar-los en humans, i l'Ordre de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.  
  
Vistos els antecedents de fet, els preceptes legals citats i els altres d'aplicació pertinent, resolc:  
  
Concedir autorització sanitària per a banc de teixits per a l'emmagatzematge i distribució de teixit liofilitzat i/o desmineralitzat BONUSTM DBM a Biomet Spain Orthopaedics. L'autorització és vàlida per un període de quatre anys, a partir del 6 de maig de 2015.  
  
Anul·lar la Resolució de la Direcció General d'Ordenació, Avaluació, Investigació, Qualitat i Atenció al Pacient, de 6 de maig de 2015, que no contenia el període de caducitat.  
L'autorització es pot revocar en qualsevol moment si s'alteren o s'incompleixen els requisits i les consideracions que l'han feta possible.  
  
Als efectes de l'activitat que s'autoritza el centre queda sotmés a la inspecció i el control de la Conselleria de Sanitat Universal i Salut Pública.  
Aquesta resolució es notifica als interessats, amb l'advertència que no esgota la via administrativa i que, en contra, poden interposar recurs d'alçada davant la Secretaria Autonòmica de Salut Pública i del Sistema Sanitari Públic, en el termini d'un mes des de l'endemà de la data de notificació.  
  
València, 2 de setembre de 2015.- El director general d'Assistència Sanitària: Rafael Sotoca Covaleda.